Vsebina
Kazalo 🔎︎

# Zamenjava barv

Barve v rastrskih slikah lahko zamenjate z orodjem Menjalnica barv.

Naenkrat lahko zamenjate do štiri barve.

Lahko pa uporabite možnost Prosojnost za zamenjavo prosojnih področij slike z barvo.

Na enak način lahko uporabite Menjalnico barv in naredite barvo v sliki prosojno.

## Zamenjava barv z orodjem Menjalnica barv

Prepričajte se, če je slika, ki jo uporabljate, rastrska (npr. BMP, GIF, JPG, ali PNG) ali metadatoteka (npr. WMF).

1. Izberite Orodja – Menjalnica barv.

2. Kliknite ikono Menjalnica barv in postavite kazalko miške na barvo v sliki, ki jo želite zamenjati. Barva se pokaže v okencu ob ikoni.

3. Kliknite barvo v sliki. Barva se pokaže v prvem okencu Izvorna barva in potrditveno polje poleg barve je označeno.

4. V okencu Zamenjaj z ... izberite novo barvo.

   Tako zamenjate vse pojavitve Izvorne barve v sliki.

5. Če želite zamenjati še kakšno barvo, medtem ko je odprto pogovorno okno, izberite potrditveno polje pred Izvorna barva v naslednji vrstici in ponovite korake od 3 do 5.

6. Kliknite Zamenjaj.

Če želite razširiti ali zožiti območje izbora barv, povečajte ali zmanjšajte toleranco orodja Menjalnica barv in ponovite izbor.

Podobne teme

Določanje barv po meri

Menjalnica barv