Vsebina
Kazalo 🔎︎

# Nalaganje seznamov barv, barvnih prelivov in šrafiranj

Tako lahko organizirate barve, prelive ali vzorce šrafiranja. LibreOffice nudi več seznamov, ki jih lahko naložite in uporabite v svojem dokumentu. Če želite, lahko dodate ali izbrišete elemente s seznama, kot tudi ustvarite sezname po meri.

### Za nalaganje seznama barv:

1. Izberite Oblika – Področje, nato kliknite zavihek Barve.

2. Kliknite gumb Naloži seznam barv.

3. Poiščite seznam barv, ki ga želite naložiti, nato kliknite Odpri. Datoteka seznama barv ima obliko [filename].soc.

Za shranitev seznama barv kliknite gumb Shrani seznam barv, vnesite ime datoteke, nato kliknite Shrani.

Seznam barv freieFarbe HLC temelji na modelu CIELAB in je optimiziran za profesionalno tiskanje v načinu CMYK. Seznam CMYK je optimiziran za tiskanje barv. Barve na seznamih Združljivostno in HTML so optimizirane za zaslone z ločljivostjo 256 barv. Palete "LibreOffice" in "Material Design" vsebujejo uradne palete LibreOffice in Material Design. Paleta tonal.soc vsebuje nabor barv, organiziranih po kontrastu svetilnosti, ki delujejo na široki paleti strojne opreme.

### Za nalaganje seznama prelivov barv:

1. Izberite Oblika – Področje, nato kliknite zavihek Prelivi.

2. Kliknite gumb Naloži seznam prelivov.

3. Poiščite seznam prelivov, ki ga želite naložiti, nato kliknite Odpri. Datoteka seznama prelivov ima obliko [filename].sog.

Za shranitev seznama prelivov kliknite gumb Shrani seznam prelivov, vnesite ime datoteke, nato kliknite Shrani.

### Za nalaganje seznama šrafiranj:

1. Izberite Oblika – Področje, nato kliknite zavihek Šrafiranje.

2. Kliknite gumb Naloži seznam šrafiranj.

3. Poiščite seznam šrafiranj, ki ga želite naložiti, nato kliknite Odpri. Datoteka seznama šrafiranj ima obliko [filename].soh.

Za shranitev seznama šrafiranj kliknite gumb Shrani seznam šrafiranj, vnesite ime datoteke, nato kliknite Shrani.

Podobne teme

Oblika – Področje

Nalaganje slogov črt in puščic