Vsebina
Kazalo 🔎︎

# Podvoji

Izdela eno ali več kopij izbranega predmeta.

Za dostop do tega ukaza ...

Izberite Uredi – Podvoji

Dvigalka+F3

Podvajanje predmetov

## Število kopij

Vnesite število kopij, ki jih želite narediti.

## Vrednosti iz izbora

Uporabi vrednosti širine in višine izbranega predmeta v ustreznih poljih Os X in Os Y, kot tudi zapolni barvo predmeta iz polja Začni. Kot sukanja izbranega predmeta ostane prezrt.

## Postavitev

Nastavi položaj in sukanje dvojnika predmeta v skladu z izbranim predmetom.

### Os X

Vnesite vodoravno razdaljo med središčema izbranega predmeta in njegovega dvojnika. S pozitivno vrednostjo pomaknete dvojnika desno, z negativno pa levo.

### Os Y

Vnesite navpično razdaljo med središčema izbranega predmeta in njegovega dvojnika. S pozitivno vrednostjo pomaknete dvojnika navzgor, z negativno pa navzdol.

### Kot

Vnesite kot (med 0 in 359 stopinjami), za katerega želite zasukati dvojnika. S pozitivno vrednostjo zasukate dvojnika v smeri urinega kazalca, z negativno pa v nasprotni smeri.

## Povečava

Nastavi velikost podvojenega predmeta.

### Širina

Vnesite vrednost, za katero želite razširiti ali zožiti dvojnika.

### Višina

Vnesite vrednost, za katero želite dvojnika povišati ali znižati.

## Barve

Nastavi barve za izbrani predmet in za dvojnika. Če naredite več kot eno kopijo, te barve določajo začetne in končne točke barvnega preliva.

### Začni

Izberite barvo za izbrani predmet.

### Konec

Izberite barvo dvojnika predmeta. Če želite izdelati več kopij, bo ta barva veljala za zadnjega dvojnika.

### Standardno

Ponastavi vrednosti, vidne v pogovornem oknu, nazaj na privzete vrednosti namestitve.

Potrditev se ne pojavi, dokler niso ponovno naložene privzete vrednosti.