Vsebina
Kazalo 🔎︎

# Oblikovanje tabele

V oknu Oblikovanje tabele določate nove tabele ali urejate zgradbo obstoječe tabele.

Za dostop do tega ukaza ...

V oknu datoteke zbirke podatkov kliknite ikono Tabele. Izberite Vstavi – Oblikovanje tabele ali Uredi – Uredi.

Pregled zbirke podatkov

Oblikovanje tabele

Okno ima svojo menijsko vrstico. Vsebuje tudi ukaz Oblikovanje indeksa

## Območje definicije tabele

Na tem območju definirate zgradbo tabele.

### Ime polja

Določa ime podatkovnega polja. Upoštevajte omejitve zbirke podatkov, kot so dolžina imena ter uporaba posebnih znakov in presledkov v imenih tabele.

### Vrsta polja

Določa vrsto polja. Na voljo so le tiste vrste polj, ki jih podpira pogon zbirke podatkov.

### Opis

Določa neobvezni opis za vsako polje.

Glave vrstic vsebujejo naslednje ukaze kontekstnega menija:

### Izreži

Izreže izbrano vrstico in jo postavi na odložišče.

### Kopiraj

Kopira izbrano vrstico na odložišče.

### Prilepi

Prilepi vsebino odložišča.

### Izbriši

Izbriše izbrano vrstico.

### Vstavi vrstice

Vstavi prazno vrstico nad trenutno vrstico, če tabela še ni bila shranjena. Vstavi prazno vrstico na konec tabele, če je bila tabela že shranjena.

### Primarni ključ

Če je ta ukaz potrjen, je podatkovno polje v tej vrstici primarni ključ. S klikom na ukaz aktivirate/deaktivirate definicijo polja kot primarnega ključa. Ukaz je viden samo, če vir podatkov podpira primarne ključe.

## Lastnosti polja

Določa lastnosti trenutno izbranega polja.

### Dolžina

Določa največje število znakov, dovoljenih za vnos podatkov v ustrezno podatkovno polje, vključno s presledki in posebnimi znaki.

### Decimalna mesta

Določa število decimalnih mest za številsko polje ali decimalno polje.

### Privzeta vrednost

Določa privzeto vrednost v novih podatkovnih zapisih.

### Primer oblikovanja

Prikaže vzorec kode oblike polja, dodeljeno privzeti vrednosti. Kodo oblike izberite z gumbom Oblika polja.

### Oblika polja

Ta gumb odpre pogovorno okno Oblika polja.

## Območje pomoči

Prikazuje besedila pomoči ali namig, ki ga za dano polje ponuja oblikovalec zbirke podatkov.