Vsebina
Kazalo 🔎︎

# Delovni list

Ta meni vsebuje ukaze za spreminjanje in upravljanje delovnega lista in njegovih elementov.

## Vstavi vrstice

Vstavi novo vrstico nad ali pod aktivno celico.

## Vstavi stolpce

Levo od aktivne celice vstavi nov stolpec.

## Vstavi prelom strani

Ta ukaz vstavi ročne prelome vrstic ali stolpcev, da se podatki pravilno natisnejo. Vstavite lahko vodoravni prelom strani nad ali pa navpični prelom strani levo od aktivne celice.

## Izbriši celice

Popolnoma izbriše izbrane celice, stolpce ali vrstice. Spodnje celice ali celice na desni bodo zapolnile prostor. Upoštevajte, da bo možnost brisanja, ki jo boste izbrali, shranjena in znova naložena, ko boste naslednjič odprli pogovorno okno.

## Izbriši prelom strani

Izberite vrsto preloma strani, ki ga želite izbrisati.

## Zapolni

Celice samodejno zapolni z vsebino.

## Brisanje vsebine

Določi vsebino, ki bo izbrisana iz aktivne celice ali izbranega obsega celic. Če ste izbrali več delovnih listov, bo ukaz vplival na vse izbrane liste.

## Premakni/kopiraj delovni list

Premakne ali kopira delovni list na novo mesto v dokumentu ali v drug dokument.

## Pokaži delovni list

Prikaže delovne liste, ki so bili predhodno skriti z ukazom Skrij delovne liste.

## Izbriši delovni list

Izbriše aktivni delovni list, potem ko potrdite ukaz.

## Barva zavihka delovnega lista

Odpre pogovorno okno, kjer lahko zavihku delovnega lista dodelite barvo.

## Dogodki delovnega lista

Programskim dogodkom se dodelijo makri. Vsakokrat, ko se pojavi izbrani dogodek, se dodeljeni makro samodejno zažene.